༄༅། །ཤེས་རབ་སྙིང་པོའི་རྣམ་བཤད་ཡང་དག་ལྟ་བའི་མིག་
ཅེས་བྱ་བ་བཞུགས་སོ། །
དགེ་འདུན་རིན་ཆེན།
ན་མོ་ཤཱཀྱ་མུ་ན་ཡེ། སྟོང་དང་རྟེན་འབྱུང་གཉིས་སུ་མེད་གསུངས་པའི། །སྟོན་པ་
བདེ་བར་གཤེགས་ལ་ཕྱག་ནས། །རྒྱལ་བའི་ཡུམ་གྱུར་ཤེས་རབ་ཕར་ཕྱིན་མའི། །སྙིང་པོའི་
ཡང་སྙིང་མདོ་ཙམ་བཤད་པར་བྱ། །ཞེས་སྐབས་ཀྱི་གླེང་བསླང་ནས། འདི་འཆད་པ་ལ་
བསྡུས་པའི་དོན་གསུམ། མཚན་དོན། གཞུང་དོན། མཇུག་དོན་ནོ། །དང་པོ་ནི། རྒྱ་གར་
འཕགས་པའི་ཡུལ་གྱི་སྐད་རིགས་ཆེན་པོ་བཞི་ལས་མཆོག་ཏུ་གྱུར་པ་སཾ་སྐྲྀ་ཏ་ལེགས་སྦྱར་
ལྷའི་སྐད་དུ། སྙིང་པོ་འདིའི་མཚན་ལ། བྷ་ག་ཝ་ཏི་པྲ་ཛྙཱ་པཱ་ར་མི་ཏ་ཧྲི་ད་ཡ་ཞེས་བྱུང་། དེ་
ཉིད་བོད་དབུས་གཙང་དམ་པའི་ཆོས་དང་མཐུན་པའི་སྐད་དུ། བཅོམ་ལྡན་འདས་མ་ཤེས་
རབ་ཀྱི་ཕ་རོལ་ཏུ་ཕྱིན་པའི་སྙིང་པོ་ཞེས་བྱུང་། དེ་གཉིས་ཐར་སོར་བྱས་ན། བྷ་ག་ཝ་ཏི་ནི་
བཅོམ་ལྡན་འདས་མ། པྲ་ཛྙཱ་ནི་ཤེས་རབ། པཱ་ར་མི་ཏ་ནི་ཕ་རོལ་ཏུ་ཕྱིན་པ། ཧྲི་ད་ཡ་ནི་སྙིང་
པོའོ། །མཚན་དོན་ཅུང་ཟད་བཀྲལ་ན། སྤང་བྱ་བདུད་བཞི་བཅོམ་ཞིང་རྟོགས་བྱ་ལེགས་
པའི་ཡོན་ཏན་དང་ལྡན་པས་སྲིད་ཞིའི་མཐའ་ལས་འདས་པའོ། །ཏི་ཞེས་པ་མོ་རྟགས་སྦྱར་
~287~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
བས་ཡུམ་གྱི་སྒྲའོ། །ཤེས་རབ་ནི་རྣམ་ཀུན་མཆོག་ལྡན་གྱི་དབྱིངས་སམ་ཆོས་ཉིད་སྟོང་པ་
ཉིད་ཡིན་ལ། ཕ་རོལ་ཏུ་ཕྱིན་པ་ནི་གང་འཁོར་བའི་ཕ་རོལ་རྣམ་པ་ཐམས་ཅད་མཁྱེན་པའི་
གོ་འཕངས་སམ་དབྱིངས་དང་ཡེ་ཤེས་གཉིས་སུ་མེད་པའི་ས་ལ་ཕྱིན་པ་སྟེ། ཕྱོགས་གླང་
གིས། ཤེས་རབ་ཕ་རོལ་ཕྱི ན་གཉིས་མེད། །ཡེ་ཤེས་དེ་ནི་དེ་བཞིན་གཤེགས། །ཞེས་སོ། །
སྙིང་པོ་ནི་ཟབ་པ་ཡུམ་རྒྱས་འབྲིང་བསྡུས་གསུམ་གྱི་ཉིང་ཁུ་ལྟ་བུ་ཡིན་པས་ན་སྙིང་པོའོ།
འགྱུར་ཕྱག་གི་དབང་དུ་བྱས་ཏེ། བཅོམ་ལྡན་འདས་མ་ཤེས་རབ་ཀྱི་ཕརོལ་ཏུ་ཕྱིན་པ་ལ་
ཕྱག་འཚལ་ལོ། །ཞེས་པ་ལོ་ཙཱ་བས་འདོད་ལྷའི་འགྱུར་ཕྱག་མཛད་པའོ། །
གཉིས་པ་གཞུང་དོན་བཤད་པ་ལ་གསུམ། ཐོག་མར་གླེང་གཞི་རྗེས་སུ་གནང་བའི་
བཀས་མདོར་བསྟན་པ། བར་དུ་གླེང་བསླང་དངོས་བྱིན་གྱིས་རླབས་པའི་བཀས་རྒྱས་པར་
བཤད་པ། མཐར་མར་གྲུབ་དོན་ཞལ་ནས་གསུངས་པའི་བཀས་མཇུག་སྡུད་བསྟན་པའོ། །
དང་པོ་ནི། འདི་སྐད་བདག་གིས་ཐོས་པ་དུས་གཅིག་ན། བཅོམ་ལྡན་འདས་རྒྱལ་པོའི་ཁབ།
བྱ་རྒོད་ཕུང་པོའི་རི་ལ། དགེ་སློང་གི་དགེ་འདུན་ཆེན་པོ་དང་། བྱང་ཆུབ་སེམས་དཔའི་དགེ་
འདུན་ཆེན་པོ་དང་ཐབས་གཅིག་ཏུ་བཞུགས་ཏེ། ཞེས་པ་སྟེ། དེ་ཡང་གླེང་གཞི་ཕུན་སུམ་
ཚོགས་པ་ལྔའི་སྒོ་ནས་འཆད་པ་སྟེ། འདི་སྐད་བདག་གིས་ཐོས་པ་དུས་གཅིག་ན། ཞེས་པ་
དུས་ཕུན་སུམ་ཚོགས་པར་བསྟན་པ་སྟེ། འདི་ལ་སྡུད་པ་པོ་འོད་སྲུང་ཆེན་པོས་འདི་སྐད་དུ་
ཐོས་ཞེས་ཅལ་སྒྲོག་ཙམ་མ་ཡིན་པར་མངོན་སུམ་དུ་ཐོས་པར་བསྟན། བདག་གིས་ཐོས་
ཞེས་གཞན་ལས་བརྒྱུད་དེ་མ་ཡིན་པར་སྟོན་པ་ཉིད་ཀྱི་བདག་རྐྱེན་ལས་དངོས་སུ་ཐོས་པར་
བསྟན། དུས་གཅིག་ན་ཐོས་ཞེས་དུས་སྐད་ཅིག་གཅིག་ལ་ཁོང་དུ་ཆུད་པར་སྟོན་པས་སྡུད་
པ་པོ་ཤེས་རབ་ཆེ་བར་བསྟན། ཡང་དུས་གཅིག་ན་ཆོས་འདི་ཐོས་དུས་གཞན་ཡང་ཐོས་
པར་སྟོན་པས་སྡུད་པ་པོ་ཐོས་པ་ཆེ་བར་བསྟན། ཡང་དུས་གཅིག་ན་ཆོས་འདི་འབྱུང་གིས་
~288~

ཤེས་རབ་སྙིང་པོའི་རྣམ་བཤད་ཡང་དག་ལྟ་བའི་མིག
གཞན་དུ་མི་འབྱུང་བར་སྟོན་པ་ཆོས་འདི་ཐོས་པར་དཀའ་བའང་བསྟན་ཏོ། །འོ་ན་སྟོན་པ་
དེ་ཡང་ཁྱིམ་པ་དང་
ལས་གང་ཐོས་ཤེ་ན། བཅོམ་ལྡན་འདས་ཞེས་སྨོས་པས་སྟོན་པ་ཕུན་སུམ་ཚོགས་པར་
བསྟན་པ་སྟེ། དེ་ཡང་ཤཱཀྱའི་རྒྱལ་རིགས་སུ་འཁྲུངས་ཤིང་རྒྱལ་སྲིད་རྩྭ་བཞིན་དོར་ནས་
མངོན་པར་སངས་རྒྱས་པ་དེ་ལས་ཐོས་སོ། །གནས་གང་དུ་ཐོས་ཤེ་ན། རྒྱལ་པོའི་ཁབ་བྱ་
རྒོད་ཕུང་པོའི་རི་ལ་ཞེས་གནས་ཕུན་སུམ་ཚོགས་པར་བསྟན་པ་སྟེ།
རབ་བྱུང་ཐུན་མོང་གི་གནས་རྒྱལ་པོའི་ཁབ་དང་། རབ་ཏུ་བྱུང་བ་འབའ་ཞིག་གི་གནས་
རྒྱལ་པོའི་ཁབ་ཀྱི་ཤར་ཕྱོགས་བྱ་རྒོད་ཕུང་པོའི་རི་ལ་ཐོས་པའོ། །འཁོར་གང་དང་ལྷན་ཅིག་
ཐོས་ཤེ་ན། དགེ་སློང་གི་དགེ་འདུན་ཆེན་པོ་དང༌། བྱང་ཆུབ་སེམས་དཔའི་དགེ་འདུན་ཆེན་
པོ་དང་ཐབས་གཅིག་ཏུ་བཞུགས་ཏེ། ཞེས་འཁོར་ཕུན་སུམ་ཚོགས་པར་བསྟན་པ་སྟེ། དེ་
ཡང་ཐེག་པ་ཐུན་མོང་བའི་འཁོར་ཉན་ཐོས་ཀྱི་དགེ་འདུན་དང་། ཐེག་ཆེན་ཐུན་མོང་མ་ཡིན་
པའི་འཁོར་བྱང་ཆུབ་སེམས་དཔའ་ཆེན་པོ་རྣམས་དང་ཐབས་གཅིག་ཏུ་ཐོས་པའོ།
བ་ལྟ་བུ་མ་གཏོགས་གཞན་ཉན་ཐོས་ཀྱི་བྱང་ཆུབ་ཐོབ་པར་འདོད་པས་ཀྱང་ཤེས་རབ་ཀྱི་ཕ་
རོལ་ཏུ་ཕྱིན་པ་ལ་བསླབ་པར་བྱའོ་ཞེས་གསུངས་པས་ཤེས་ནུས་སོ། །ཆོས་གང་ཞིག་ཐོས་
།འོ་ན་
ཉན་ཐོས་ཀྱི་ཆོས་འདི་མཉན་པར་མི་འོས་སོ་ཞེ་ན། ཐེག་ཆེན་ལ་སྐུར་བའི་ཉན་ཐོས་སེན་དྷ་
ཤེ་ན། ཡུམ་རྒྱས་འབྲིང་བསྡུས་གསུམ་གྱི་སྙིང་པོ་ལས་ཀྱང་སྙིང་པོར་གྱུར་པ་འདི་སྟོན་པས་
སྤྱན་རས་གཟིགས་དང་ཤཱ་རིའི་བུ་བྱིན་གྱིས་བརླབས་པའི་བདག་རྐྱེན་ལས་ཐོས་སོ་ཞེས་
ཆོས་ཕུན་སུམ་ཚོགས་པར་བསྟན་པ་སྟེ། དེ་ཡང་འཛམ་བུ་གླིང་གི་ཆུ་ཀླུང་ཇི་སྙེད་པ་ཐམས་
ཅད་ཀླུ་མ་དྲོས་པའི་མཐུ་ཡིན་པར་དཔེ་མཛད་ནས་ཉན་ཐོས་ཆེན་པོ་རྣམས་ཀྱིས་ཆོས་ཅི་
སྟོན་པ་ཐམས་ཅད་རྒྱལ་བའི་བྱིན་རླབས་ཀྱི་མཐུ་ཡིན་པར་གསུངས་ཏེ། སྡུད་པ་ལས།
རྒྱལ་བའི་ཉན་ཐོས་གང་དག་ཇི་སྙེད་ཆོས་སྟོན་དང༌། །འཆད་དང་རིགས་པ་དག་དང་ལྡན་
an""%ོ
~289~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
པར་བརྗོད་པ་དང༌། །མཆོག་འཕགས་བདེ་བ་བྱེད་དང་དེ་ཡི་འབྲས་ཐོབ་པ། །དེ་དག་ཀུན་
ཀྱང་དེ་བཞིན་གཤེགས་པའི་སྐྱེས་བུའི་མཐུ། །ཞེས་སོ། །
གཉིས་པ་བར་དུ་གླེང་བསླང་དངོས་བྱིན་གྱིས་བརླབས་པའི་བཀའ་རྒྱས་པར་བཤད་
པ་ལ་གསུམ། གང་གིས་བྱིན་གྱིས་རློབས་པར་བྱེད་པའི་ཏིང་ངེ་འཛིན། གང་ལ་བྱིན་གྱིས་
བརླབ་པར་བྱ་བའི་གང་ཟག །དྲི་བ་དང་དྲི་ལན་ཇི་ལྟར་མཛད་པའི་ཚུལ་བཤད་པའོ། །དང་
པོ་ནི། དེའི་ཚེ་བཅོམ་ལྡན་འདས་ཟབ་མོ་སྣང་བ་ཞེས་བྱ་བའི་ཆོས་ཀྱི་རྣམ་གྲངས་ཀྱི་ཏིང་ངེ་
འཛིན་ལ་སྙོམས་པར་ཞུགས་སོ། །ཞེས་པ་སྟེ། སྟོན་པ་དང་གནས་དང་འཁོར་གསུམ་
འཛོམས་པ་དུས་དེའི་ཚེ། བཅོམ་ལྡན་འདས་ནི་བཞེད་པ་ཙམ་གྱི་གདུལ་བྱའི་ཡུལ་ལ་ཕྲིན་
ལས་འཇུག་པ་ཡིན་པས། དགོངས་པ་དེས་ཟབ་མོ་སྣང་བའི་ཏིང་ངེ་འཛིན་ལ་ཞུགས་པ་སྟེ།
ཟབ་མོ་ནི་ཡུལ་སྟོང་པ་ཉིད་དང་། སྣང་བ་ནི་ཡུལ་ཅན་གྱི་ཏིང་ངེ་འཛིན་ཡུལ་དང་ཡུལ་ཅན་
གཉིས་སུ་མེད་པ་ཞེས་བྱ་བའི་ཆོས་ཀྱི་རྣམ་གྲངས་ནི་ཏིང་འཛིན་གྱི་སྒོ་འབུམ་ཕྲག །སྙོམས་
པར་ཞུགས་པ་ནི་ཏིང་ངེ་འཛིན་དེ་ལས་མཉམ་པར་བཞག་པའོ། །
གཉིས་པ་ལ་གཉིས། སྤྱན་རས་གཟིགས་ལ་བྱིན་གྱིས་རློབ་ཚུལ་དང་། ཤཱ་རིའི་བུ་ལ་
བྱིན་གྱིས་རློབ་ཚུལ་ལོ། །དང་པོ་ནི། ཡང་དེའི་ཚེ་བྱང་ཆུབ་སེམས་དཔའ་སེམས་དཔའ་
ཆེན་པོ་འཕགས་པ་སྤྱན་རས་གཟིགས་དབང་ཕྱུག་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོའི་
སྤྱོད་པ་ཉིད་ལ་རྣམ་པར་བལྟ་ཞིང༌། ཕུང་པོ་ལྔ་པོ་དེ་དག་ལ་ཡང་རང་བཞིན་གྱིས་སྟོང་པར་
རྣམ་པར་བལྟའོ། །ཞེས་པ་སྟེ། ཡང་དུས་དེའི་ཚེ་སངས་རྒྱས་ཀྱི་བྱིན་རླབས་ཀྱི་མཐུས་བྱང་
ཆུབ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་གིས་ཀྱང་ཤེས་རབ་
ཀྱི་ཕ་རོལ་ཏུ་ཕྱིན་པ་ཟབ་མོའི་སྤྱོད་པ་ཆོས་ཀྱི་དབྱིངས་ཀྱི་རང་བཞིན་དེ་ཁོ་ན་ཉིད་ལ་
བལྟས་པས་སྟོང་པ་ཉིད་ཀྱི་དོན་ཅིག་ཆར་དུ་རྟོགས་ཏེ་ཆོས་ཐམས་ཅད་རབ་ཏུ་མི་གནས་པ་
~290~

ཤེས་རབ་སྙིང་པོའི་རྣམ་བཤད་ཡང་དག་ལྟ་བའི་མིག
རང་བཞིན་གྱིས་སྟོང་པའི་རྣམ་པར་བལྟ་བ་སྟེ། སྡུད་པ་ལས། ཆོས་རྣམས་རང་བཞིན་མེད་
པར་ཡོངས་སུ་ཤེས་གྱུར་པ། །འདི་ནི་ཤེས་རབ་ཕ་རོལ་ཕྱིན་མཆོག་སྤྱོད་པ་ཡིན། །ཞེས་སོ། །
དེར་མ་ཟད་གཟུགས་ལ་སོགས་པའི་ཕུང་པོ་ལྔ་པོ་དེ་དག་ལ་ཡང་རང་རང་གི་ངོ་བོ་རང་
བཞིན་གྱིས་སྟོང་པའི་རྣམ་པར་ལྟ་བའི་མཐུ་ཐོབ་སྟེ་དྲིས་པའི་ལན་སྟོན་ནུས་པར་བྱིན་གྱིས་
བརླབས་པའོ། །
གཉིས་པ་ནི། དེ་ནས་སངས་རྒྱས་ཀྱི་མཐུས་ཚེ་དང་ལྡན་པ་ཤཱ་རིའི་བུས་བྱང་ཆུབ་
སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་ལ་འདི་སྐད་
ཅེས་སྨྲས་སོ། །ཞེས་པ་སྟེ། དེ་ནས་སངས་རྒྱས་ཀྱི་ཏིང་ངེ་འཛིན་གྱི་མཐུས། ཚེ་དང་ལྡན་པ་
ཤཱ་རིའི་བུས་ཀྱང་འཕགས་པ་སྤྱན་རས་གཟིགས་ཀྱིས་དེ་ལྟར་བལྟ་བར་ཤེས་ནས་ཤེས་རབ་
ཀྱི་ཕ་རོལ་ཏུ་ཕྱིན་པའི་ལྟ་སྒོམ་ཟབ་མོའི་སྤྱོད་པ་ཞིབ་མོར་དྲི་བར་འདོད་པའི་བློ་སྐྱེས་ཏེ།
བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་ལ་
བལྟས་ཏེ་འདི་སྐད་ཅེས་དྲི་བའི་ཚིག་སྨྲས་པ་ཡིན་གྱིས། གཞན་དུ་ན་ཉན་ཐོས་དག་གིས་
བྱང་ཆུབ་སེམས་དཔའི་གནས་སྐབས་གཞལ་བར་མི་ནུས་ཏེ། སྡུད་པ་ལས། མངོན་སུམ་
བྱས་ནས་བསླབས་པ་ཇི་བཞིན་སྟོན་བྱེད་དེ། །སངས་རྒྱས་མཐུས་བྱེད་རང་གི་སྟོབས་ཀྱི་
མཐུས་མ་ཡིན། །ཞེས་སོ། །
གསུམ་པ་དྲི་བ་དང་དྲི་ལན་ཇི་ལྟར་མཛད་པའི་ཚུལ་བཤད་པ་ལ་གཉིས། དྲི་བ་
མདོར་བསྟན་པ་དང་ཡང་ལན་རྒྱས་པ་བཤད་པའོ། །དང་པོ་ནི། རིགས་ཀྱི་བུའམ་རིགས་
ཀྱི་བུ་མོ་གང་ལ་ལ་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་མོའི་སྤྱོད་པ་སྤྱད་པར་འདོད་པ་དེས་
ཇི་ལྟར་བསླབ་པར་བྱ། དེ་སྐད་ཅེས་སྨྲས་པ་དང་ཞེས་དྲིས་པའོ། །
གཉིས་པ་ཡང་ལན་རྒྱས་པར་བཤད་པ་ལ་བཞི། ལྟ་བའི་ངོ་བོ། སྒོམ་པའི་གནད།
~291~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
འབྲས་བུའི་ས། སྤྱོད་པའི་གསེང་ལམ་བཤད་པའོ། །དང་པོ་ལ་གསུམ། ངོ་བོ་སྟོང་པ་ཉིད།
རྒྱུ་མཚན་མ་མེད་པ། འབྲས་བུ་སྨོན་པ་མེད་པའོ། །དང་པོ་ལ་གཉིས། ངོ་བོ་མདོར་བསྟན་
པ་དང་། དབྱེ་བ་རྒྱས་པ་བཤད་པའོ། །དང་པོ་ནི། བྱང་ཆུབ་སེམས་དཔའ་སེམས་དཔའ་
ཆེན་པོ་འཕགས་པ་སྤྱན་རས་གཟིག་དབང་ཕྱུག་གིས་ཚེ་དང་ལྡན་པ་ཤཱ་ར་དྭ་ཏིའི་བུ་ལ་འདི་
སྐད་ཅེས་སྨྲས་སོ། །ཤཱ་རིའི་བུ་རིགས་ཀྱི་བུའམ་རིགས་ཀྱི་བུ་མོ་གང་ལ་ལ་ཤེས་རབ་ཀྱི་ཕ་
རོལ་ཏུ་ཕྱིན་པ་ཟབ་མོའི་སྤྱོད་པ་སྤྱད་པར་འདོད་པ་དེས་འདི་ལྟར་རྣམ་པར་བལྟ་བར་བྱ་སྟེ།
ཕུང་པོ་ལྔ་པོ་དེ་དག་ཀྱང་རང་བཞིན་གྱིས་སྟོང་པར་ཡང་དག་པར་རྗེས་སུ་བལྟའོ། །ཞེས་པ་
སྟེ། དེ་ལ་ཤཱ་ར་དྭ་ཏི་ནི་རིགས་ཀྱི་མིང་དང་། ཤཱ་རི་ཀ་ནི་མའི་མིང་དང་དེའི་བུ་ཡིན་པས་ཤཱ་
རིའི་བུ་ཞེས་མིང་ནས་བོད་པའི་ཚིག་སྔོན་ཏུ་བཏང་ནས། བླ་ན་མེད་པའི་བྱང་ཆུབ་ཏུ་སེམས་
བསྐྱེད་པའི་ཐེག་པ་ཆེན་པོའི་རིགས་ཀྱི་བུའམ་རིགས་ཀྱི་བུ་མོ་གང་ཅི་ཡང་རུང་བས་མ་ཡིན་
པར་ཆོས་དང་དད་པའི་རྗེས་སུ་འབྲངས་པའི་ལམ་གྱི་ས་པ་གང་ལ་ལ་དག་གིས་ཤེས་རབ་
ཀྱི་ཕ་རོལ་ཏུ་ཕྱིན་པ་ཟབ་མོའི་སྤྱོད་པ་ཚུལ་བཞིན་དུ་སྤྱད་པར་འདོད་པ་དེས་ཆོས་ཐམས་
ཅད་རང་ངོ་ནས་སྟོང་པའི་ཚུལ་ཆོས་རབ་རྣམ་པར་འབྱེད་པའི་བློ་གྲོས་ཀྱིས་འདི་ལྟར་ཆོས་
ཐམས་ཅད་རབ་ཏུ་མི་གནས་པར་སྟོང་པའི་རྣམ་པར་བལྟ་བར་བྱ་སྟེ། ཀླུ་ཡི་རྒྱལ་པོས་ཞུས་
པ་ལས། སྔོན་མཐའ་སྟོང་ཞིང་ཕྱི་མའི་མཐའ་ཡང་སྟོང་། །སྐྱེ་དང་འཇིགས་དང་གནས་པའི་
དངོས་པོ་སྟོང༌། །འདིར་ནི་དངོས་པོ་མེད་ཅིང་དངོས་མེད་མིན། །གང་ཕྱིར་ཆོས་རྣམས་ངོ་
བོ་ཉིད་ཀྱིས་སྟོང་། །ཞེས་སོ། །དེར་མ་ཟད་གཟུགས་ལ་སོགས་པའི་ཕུང་པོ་ལྔ་པོ་དེ་དག་
ཀྱང་རང་བཞིན་གྱིས་སྟོང་པར་རྣམ་པར་སོ་སོར་རྟོག་པའི་ཤེས་རབ་ཀྱི་ཡང་དག་པར་རྗེས་
སུ་བལྟའོ། །ཡང་དག་པར་ཇི་ལྟར་བལྟ་ཞེ་ན། དེ་ཡང་ཕུང་པོ་ནི་དུ་མ་སྤུངས་པའི་བརྡ་དང་།
གྲངས་ལྔར་ངེས་ཤིང་ཐ་སྙད་དུ་དམིགས་སུ་རུང་བ་ཡོད་ཀྱང་། སྔར་དམིགས་སུ་རུང་བ་དེ་
~292~

ཤེས་རབ་སྙིང་པོའི་རྣམ་བཤད་ཡང་དག་ལྟ་བའི་མིག
ཕྱིས་རྐྱེན་གྱིས་གཞིག་པ་ལྟ་བུའི་ཟད་སྟོང་ཙམ་མ་ཡིན་པར་ཕུང་པོ་རང་རང་གི་ངོ་བོ་ཡེ་
ནས་སྟོང་པར་ཤེས་ན་ཕུང་པོ་དེ་དག་གི་རང་བཞིན་ཡང་དེ་ཡིན་ཏེ། འཇུག་པར། གང་ཕྱིར་
དེ་ཡི་རང་བཞིན་དེ། །ཡིན་ཕྱིར་གཟུགས་ནི་གཟུགས་ཀྱིས་སྟོང་། །ཞེས་སོ། །དེས་མཚོན་
ཏེ་ཕྱིའི་ཆོས་ཐམས་ཅད་རབ་ཏུ་མི་གནས་པར་བལྟ་བར་བྱ་སྟེ། དེ་ཡང་མེས་བུད་ཤིང་ཐལ་
བ་བཏང་བ་ལྟ་བུ་མ་ཡིན་པར། ཆོས་ཐམས་ཅད་གཟོད་མ་ནས་ཞི་བ་ཆོས་ཉིད་ཀྱི་རང་
བཞིན་ཡིན་པས་གཞི་ལ་ཇི་ལྟར་གནས་པ་དེ་ལམ་དུ་ཁྱེར་ནས་འབྲས་བུ་ཇི་ལྟ་བར་མངོན་
དུ་གྱུར་ནས་གཞི་འབྲས་དབྱེར་མེད་དམ་འཁོར་འདས་དབྱེར་མེད་དུ་སོང་ནས་སངས་རྒྱས་
ཐོབ་པ་སྟེ། སྡུད་པ་ལས། མཁས་པ་འཇིག་རྟེན་གནས་སམ་མྱ་ངན་འདས་ཀྱང་རུང་།
ཆོས་ཉིད་སྐྱོན་མེད་ཆོས་རྣམས་སྟོང་པའི་རང་བཞིན་ཏེ། །བྱང་ཆུབ་སེམས་དཔས་དེ་བཞིན་
ཉིད་འདི་རྗེས་སུ་རྟོགས། །དེ་ཕྱིར་དེ་བཞིན་གཤེགས་ཞེས་སངས་རྒྱས་མཚན་གསོལ་ཏོ། །
ཞེས་སོ། །
གཉིས་པ་དབྱེ་བ་རྒྱས་པར་བཤད་པ་ལ་གཉིས། ཕུང་པོའི་དེ་ཉིད་བཞིར་དབྱེ་བ་
དང་། ཆོས་ཀྱི་རང་བཞིན་བརྒྱད་དུ་དབྱེ་བའོ། །དང་པོ་ནི། གཟུགས་སྟོང་པའོ། །སྟོང་པ་
ཉིད་གཟུགས་སོ། །གཟུགས་ལས་སྟོང་པ་ཉིད་གཞན་མ་ཡིན། སྟོང་པ་ཉིད་ལས་ཀྱང་
གཟུགས་གཞན་མ་ཡིན་ནོ། །ཞེས་པ་སྟེ། གཟུགས་སྟོང་པ་ནི། ཆུ་ཟླའི་དཔེས་མཚོན་ནས་
ཤེས་པར་བྱ་སྟེ། ཆུ་ཟླ་སྣང་དུས་ནས་དཔག་ཚད་ལྔ་བཅུ་པའི་ཟླ་བ་དངོས་མིན་པ་ལྟར།
གཟུགས་སྣང་དུས་ཉིད་ནས་གཟུགས་རང་གི་ངོ་བོས་མ་གྲུབ